KEMIN KENNELKERHO RY

/Matti Vinblad

**TOIMINTASUUNNITELMA VUODELLE 2019**

Kerhomme järjestää yhdessä Kemin Seura- ja Palveluskoirakerhon kanssa ensi heinäkuussa kaikkien rotujen koiranäyttelyn, johon odotetaan tulevan n. 1500 koiraa. Talkoomiehiä tarvitaan runsaasti, jotta näyttely saadaan kunnialla vietyä läpi.

Kerhon jäsenhankintaa tulee jatkaa entiseen malliin, jotta kerhomme säilyisi aktiivisena toimijana kennelharrastuksen parissa. Nuoret antavat kerhoon liittyessään virtaa myös meille vanhemmille parroille.

Muistetaan palkita kerhon menestyneitä koiria ja aktiivisia jäseniä sekä syntymäpäiväsankareita.

Järjestetään perinteiset ampumakilpailut elokuussa.

Kerhon jaostot järjestävät koulutustilaisuuksia entiseen malliin.

Kerholla on mahdollisuus vuokrata kohtuuhintaan Keminsuun Metsästysseuran toimitiloja tarvittaessa.

Järjestetään pikkujoulut ensi joulukuussa.

Vähäjoen kämpän käytöstä peritään jäseniltä pientä käyttömaksua.

**TOIMIHENKILÖT 2019**

Vuosikokouksen valitsema johtokunta yhdessä jaostojen kanssa ohjaa ja suunnittelee kerhon toimintaa.

Lisäksi kerholla on sihteeri, rahastonhoitaja sekä Vähäjoen kämppäisännät.

**JÄSENISTÖ 2019**

Vapaajäsenten osuus kerhossamme kasvaa kerhomme jäsenten ikääntyessä; vapaajäseneksi pääsee, kun on ollut kerhon maksavana jäsenenä 25 vuotta.

Jäsen- ja liittymismaksut pidetään entisinä: jäsenmaksu on 20 € ja liittymismaksu 30 €.

Jäsentiedote postitetaan jäsenmaksupankkisiirtoineen keväällä ja kotisivuja päivitetään aina tarpeen mukaan. Kotisivuille voidaan laittaa esim. myös jäsenkirjeet ja kaikki tapahtumat, joissa ollaan mukana.

**KOKOUKSET VUONNA 2019**

Vuosikokous pidetään torstaina helmikuun 28. päivänä ja johtokunnan sekä jaostojen kokouksia aina tarpeen mukaan.

Näyttelytoimikunta kokoontuu tarvittaessa näyttelytoimikunnan puheenjohtajan kutsusta.